Cuneiform Tablet Kt c/k 1533+1554 (AKT 9a 69)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na ḫa-nu-nu ú-zu-a um-mì-DU₁₀ šu-bé-lim en-um-a-šur ù a-mur-DINGIR qí-bi-ma um-ma IŠTAR-ba-ni-ma ṭup-pé-e ta ma-lá-kam ša qá-bi-e ku-nu-ki-a ša ki-ma a-na a-lim{ki} a-na-šé-ú qá-bi₄-a-ku-ni a-bi₄-ir-ma a-ma-kam a-na um-mì-DU₁₀ e-zi-ib ṣú-ḫa-ra-am a-ṣé-er ḫa-nu-nu ù um-mì-DU₁₀ áš-pu-ra-ma ṭup-pé-e lá i-ta-ad-nu-ú a-ḫu-ú-a be-lu-ú-a a-tù-nu a-na É a-bi-a a za-kà-im a-lá-ak ṭup-pé-e šu-nu-tí pí-it-a-ma me-eḫ-ra-am IGI a-ḫi-ú-tim ša-ba-al-ki-ta-ma me-eḫ-ra-am šu-a-tí a-na um-mì-DU₁₀ dí-na ṭup-pé-e ku-nu-kà-ma a-na DINGIR-ma-lik dí-na-ma wa-ar-ki-tí a-na a-lim{ki} li-ik-šu-dam DINGIR-ma-lik lá i-sà-ḫu-ur ṭur₄-da-ni-šu ú šu-ma ḫa-ra-an lá na-ṭù-ú lu ṭup-pu-um ša 14 ma-na KÙ.BABBAR ša-nim ṭup-pu-um ša 6 ma-na šál-šu-um ṭup-pu-um ša 6 me-at 60.5 ma-na URUDU 3 na-áš-pì-ra-tum ša nu-ku-uk um-me-a-ni 1 ṭup-pu-um ša ší-bi-e a-na DUMU ì-lí-a-lim ša-nim ṭup-pu-um ša ší-be-ma ša a-na en-na-nim áš-ku-nu-ú 1 ṭup-pu-um ki-tám ša sú-kà-li-a a-na DAM.GÀR ḫa-bu-lu-ú ŠU.NÍGIN 9 ṭup-pu-ú ku-nu-kà-ma a-na DINGIR-ma-lik dí-na-ma lu-ub-lam be-lu-ú-a a-tù-nu iḫ-da-ma DINGIR-ma-lik lá i-sà-ḫu-ur li-tal-kam e-ni-a pí-tí-a-ma a-wa-tí lá-al-qé